KOMISIJOS REGLAMENTAS (EB) Nr. 222/2005
2005 m. vasario 10 d.
iš dalies keičiantis Reglamentą (EB) Nr. 1943/2003 dėl keitimo kurso, taikomo pagalbai preliminarų pripažinimą gavusioms gamintojų organizacijoms vaisių ir daržovių sektoriuje teikti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 48 straipsnį,
kadangi:
(1)
2003 m. lapkričio 3 d. Komisijos reglamento (EB) Nr. 1943/2003, nustatančio išsamias Tarybos reglamento (EB) Nr. 2200/96 dėl pagalbos preliminarų pripažinimą gavusioms gamintojų organizacijoms taikymo taisykles (2), 3 straipsnio 2 dalyje yra nustatyti skaičiavimo rodikliai ir viršutinės pagalbos, numatytos Reglamento (EB) Nr. 2200/96 14 straipsnio 2 dalies a punkte, ribos. Šie rodikliai ir viršutinės pagalbos ribos nėra nei paskirti, nei gauti. Taigi jiems netaikomos 1998 m. gruodžio 15 d. Tarybos reglamento (EB) Nr. 2799/98, nustatančio žemės ūkio politikos priemones dėl euro (3), 2 ir 3 straipsnių nuostatos.
(2)
Šie rodikliai ir viršutinės ribos taikomi kiekvienai iš pagalbos dalių, numatytų Reglamento (EB) Nr. 1943/2003 3 straipsnio 2 dalies pirmos pastraipos d punkte. Jų išreiškimui nacionaline nedalyvaujančių valstybių narių, kaip jos apibrėžtos Reglamento (EB) Nr. 2799/98 1 straipsnyje, valiuta, reikėtų naudoti pirmąją laikotarpio, už kurį ši pagalba skiriama, dieną galiojantį keitimo kursą.
(3)
Reikėtų atitinkamai iš dalies pakeisti Reglamentą (EB) Nr. 1943/2003.
(4)
Šiame reglamente numatytos priemonės atitinka Vaisių ir daržovių verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1943/2003 3 straipsnis papildomas 3 dalimi:
„3. 2 dalyje eurais nurodytoms sumoms yra taikomas paskutinis prieš pirmąją laikotarpio, už kurį skiriama pagalba, dieną Europos centrinio banko paskelbtas keitimo kursas.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 10 d.